Coba ceritain soal Gerakan harian dalam bahasa melayu

Gerakan harian () atau gerakan diurnal (daripada bahasa Latin diurnus 'harian', daripada Latin diēs 'hari') ialah istilah astronomi yang merujuk kepada pergerakan ketara objek angkasa (contohnya Matahari dan bintang) mengelilingi Bumi, atau lebih tepat mengelilingi dua kutub cakerawala, dalam tempoh satu hari. Ia disebabkan oleh putaran Bumi di sekeliling paksinya, jadi hampir setiap bintang kelihatan mengikuti laluan lengkok bulat, dipanggil bulatan harian, sering digambarkan dalam fotografi jejak bintang.

Masa untuk satu putaran lengkap ialah 23 jam, 56 minit dan 4.09 saat – satu hari sidereal. Demonstrasi eksperimen pertama gerakan ini telah dijalankan oleh Léon Foucault. Memandangkan Bumi mengorbit Matahari sekali setahun, masa sidereal untuk sebarang tempat dan masa tertentu akan bertambah kira-kira empat minit berbanding waktu sivil tempatan, setiap 24 jam, sehinggalah, selepas setahun berlalu, satu "hari" sidereal tambahan telah berlalu berbanding dengan bilangan hari suria.